****

|  |  |  |  |
| --- | --- | --- | --- |
| Váš list číslo/zo dňa  | *Naše číslo**54278/2020-RIEK* | *Vybavuje/***🕿** | Banská Bystrica*Dňa 22 .12.2020* |

**Tlačová správa**

**transplantačné centrum prešlo v roku 2020 organizačnými zmenami. Najvýraznejšia je vznik Kliniky transplantačnej chirurgie.**

**Transplantačné centrum prešlo v roku 2020 organizačnými zmenami. Najvýraznejšia je vznik Kliniky transplantačnej chirurgie.**

**Vo FNsP F. D. Roosevelta Banská Bystrica vznikla nová klinika – Klinika transplantačnej chirurgie SZU. Jej vznikom sa zefektívni chirurgický servis pre pacientov zaradených do transplantačného programu. Kliniku zriadila Slovenská zdravotnícka univerzita a tvorí nepostrádateľnú súčasť Transplantačného centra v Banskej Bystrici.**

Klinika vznikla zlúčením Oddelenia cievnej chirurgie a hepato-pankreato-biliárnej chirurgie, ktorá pôsobila pod II. Chirurgickou klinikou SZU. *„Dôvodom zriadenia kliniky bola nevyhnutná potreba vytvorenia špecializovaného chirurgického tímu, ktorý sa bude v budúcnosti prioritne venovať transplantáciám brušných orgánov a po chirurgickej stránke zabezpečí plynulý chod transplantačného programu a to 24 hodín denne, 7 dní v týždni, "* vysvetľuje MUDr. Július Janek, PhD., prednosta kliniky, ktorý je zároveň jedným z dlhoročných vedúcich chirurgov programu transplantácii pečene.

Novovytvorený tím lekárov a sestier v každodennom režime naďalej zabezpečuje aj starostlivosť o pacientov s ochoreniami ciev, pečene, pankreasu a žlčových ciest.

Ďalšou zmenou organizácie práce Transplantačného centra bol, ešte vo februári 2020, **vznik Oddelenia odberov orgánov a transplantačných databáz.** „ *Z dôvodu postupného budovania, zvyšovania aktivity a rozširovania spektra výkonov v centre bolo nevyhnutné po dlhých rokoch reštrukturalizovať organizačnú štruktúru a zefektívniť koordinačnú činnosť, nutnú pre správne fungovanie transplantačného centra,*“ približuje primár oddelenia MUDr. Radovan Takáč.

Náplňou činnosti oddelenia je organizačné zabezpečovanie odberového programu,  zabezpečenie nepretržitej 24 hodinovej transplantačnej koordinátorskej služby, vytvorenie a spravovanie všetkých potrebných a nevyhnutných databáz, ich analýza s vytvorením predpokladu pre kontinuálny kvalitatívny rast transplantačného centra ako celku.

**Cieľom uskutočnených zmien je skvalitnenie poskytovanej zdravotnej starostlivosti a zvýšenie aktivity centra.**

Transplantačné centrum v Banskej Bystrici patrí medzi špičkové pracoviská v SR. Vykonáva transplantácie pečene, obličiek a zároveň odbery orgánov.

Kontakt pre médiá:

Mgr. Ružena Maťašeje

hovorkyňa, PR manažérka

Mobil: 0917 714 909

E- mail: rmataseje@nspbb.sk